Orupėnai

OrupėnaiPilkalnio apskrities gyvenvietės, Mažosios Lietuvos enciklopedija. Nuoroda tikrinta 2021-09-06. (, nuo 1938 m. Grünrode) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 17 km į šiaurės vakarus nuo Pilkalnio, 20 km į pietvakarius nuo Lazdynų, Draugupėnų miško šiauriniame pakraštyje.

 Istorija 
dešinėje|miniatiūra|260px|Orupėnų kaimo bendruomenė 1935 m.

Įkurti valstybinio miško žemėse XVIII a. antroje pusėje.Erwin Spehr, Aus der Geschichte des Kreises Schloßberg (Pillkallen), (vok.). Nuoroda tikrinta 2021-09-06. 1785 m. buvo naujakurių kolonija „taip vadinamame Žaliajame miške” su 5 ugniakurais (gyvenamaisiais pastatais),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 109. Karaliaučius ir Leipcigas, 1785 (vok.). 1822 m. – laisvųjų valstiečių kaimas su 66 gyventojais.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 3 (Kr – O), p. 312. Kümmel, Halle, 1822 (vok.) 1854 m. Orupėnų kaime buvo 13 gyvenamųjųi pastatų ir 105 gyventojai. Eduard Messow, Topographisch-statistisches Handbuch des Preussischen Staats, T. 2 (L – Z), p. 139. Baensch, Magdeburgas, 1854 (vok.) Iki 1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Baltrušėlių valsčiaus kaimas. Tikintieji iki 1853 m. priklausė Kusų, vėliau – Rautenberkio evangelikų liuteronų parapijai. 1863 m. iš Čiulkinių girininkijos prie Orupėnų prijungta Pfefersvaldės (Pfefferswalde) kolonijos dalis.Amtsbezirk Grüneichen, Territoriale Veränderungen in Deutschland und deutsch verwalteten Gebieten 1874–1945 (vok.). Nuoroda tikrinta 2021-09-06. Tarpukariu Orupėnuose buvo vėjo malūnas, svečių namai.

Pro Orupėnus iš Draugupėnų miško šiaurinės dalies kadaise tekėjo Orupės upelis, pagal kurį kaimas pavadintas. Upelio pavadinimas lietuviškos kilmės, sietinas su žodžiu „oras” (vieta po atviru dangum) arba „orė” (arimas, ariama vieta miške).Orupė, Mažosios Lietuvos enciklopedija. Nuoroda tikrinta 2021-09-06.

Po Antrojo pasaulinio karo kaimas išnyko. Nuo 2008 m. jo teritorija priklauso Krasnoznamensko rajono Vesnovo kaimo gyvenvietei.

 Gyventojai 

 Šaltiniai 

Kategorija:Pilkalnio apskrities gyvenvietės